kardosdrur/scandi-wiki huggingface dataset:
Fredede fortidsminder i Viborg Kommune (R-Å)

Denne liste over fredede fortidsminder i Viborg Kommune viser alle fredede fortidsminder i Viborg Kommune med begyndelsesbogstaverne fra R til Å. Listen bygger på data fra Kulturarvsstyrelsen.

|}

Se også 
 Fredede fortidsminder i Viborg Kommune A-Q
 Fredede bygninger i Viborg Kommune

Kilder og eksterne henvisninger 

Viborg Kommune (R-Å)
Viborg Kommune
WikiProjekt Wiki Loves Monuments
Respiratoriske udvekslings kvotient

Den respiratoriske udvekslings kvotient (eller RER-værdien) er forholdet mellem det antal liter kuldioxid (VCO2) og antal liter ilt (VO2) i et åndedrag og kan være med til at give et indblik i hvilken metabolisme der foregår i kroppen.

Ved at måle dette forhold, kan man få en indikation af om der forbrændes mest fedt eller mest kulhydrat ved en given belastning. RER er omkring 0,8-0,85 i hvile ved en normal kost. Der forbrændes hovedsageligt fedt ved værdier fra 0,7 til 0,85, med en 100% fedtforbrænding ved 0,7. Det vil dog aldrig kunne lade sig gøre, da der altid vil være en mindre kulhydratforbrænding. Når værdien når over 0,85 er forbrændingen skiftet over til at være hovedsageligt kulhydrater og fra 1,00 og opefter foregår forbrændingen næsten 100% fra kulhydrater. I forbrændingen er der også en mindre protein-mængde, der dog er så lille, at det næsten ikke er relevant.

Jo hårdere intensitet motion der dyrkes, jo højere vil RER-værdien som regel være. Det vil sige at ved hård motion vil værdien overstige 1,00 og dermed vil der ikke længere blive forbrændt fedt. 

Udregningen af RER foregår som regel i et laboratorium, med test som en VO2max-test og kan ses som en indikator på hvornår deltageren i testen er tæt på at være udkørt og nær grænserne for deres cardio-respiratoriske system. En RER-værdi på over 1,1 bliver ofte brugt som en sekundært slutpunktskriterium for VO2max-testen.

Referencer

Se også 
 RQ

Metabolisme
Copper Box

Copper Box (tidligere Handball Arena ) er en idrætshal i London, der blev bygget til afholdelse af håndbold og moderne femkamp ved OL i London i 2012 samt til goalball ved de paralympiske lege 2012.

Copper Box, der er beklædt med 3.000 m2 kobber (hvoraf det meste er genbrug), blev bygget mellem juli 2009 og maj 2011. Hallen kan blandt andet bruges til basketball, håndbold, badminton, boksning, kampsport, kurvebold, bordtennis, kørestolsrugby og volleyball.

Kilder 

 Om hallen på OLs hjemmeside

Referencer 

Idrætsanlæg i London
Håndbold i Storbritannien
Etableret i 2011
Idrætsanlæg anvendt under sommer-OL 2012
Basketball Arena

Basketball Arena er en midlertidig idrætshal i London, der blev bygget i perioden fra oktober 2009 til juni 2011, til afholdelse af basketball, kørestolsbasketball, kørestolsrugby og håndbold ved Sommer-OL og Sommer-PL i London i 2012.

Efter OL bliver hallen revet ned igen, men nogle af materialerne forventes at blive genbrugt andre steder i landet. Det er en af de største, midlertidige arenaer, der nogensinde er blevet bygget i forbindelse med et OL.

Kilder 

 Om hallen på OLs hjemmeside 

Idrætsanlæg i London
Etableret i 2011
Idrætsanlæg anvendt under sommer-OL 2012
Kandis (sukker)

Kandis, også kaldet brystsukker, er slik som hovedsaglig består af krystalliseret rørsukker, og som har store gulbrune krystaller af varierende størrelse.

Kandis er blevet fremstillet i meget lang tid i Indien og det tidlige Persien, normalt ved at tråde hænges i en overmættet sukkeropløsning, hvorefter krystallerne vokser frem på trådene. Allerede i gamle dage forekom det, at tilsætningsstoffer brugtes for at give sukkeret farve eller smag. I dag hænder det at kandis tilsættes karamelfarve for at gøre farven kraftig.

Ølbrygning 
Kandis anvendes desuden af belgiske ølbryggere og findes i belgisk ale, klosterøl og trappistøl, hvilket inkluderer munkenes dobbelte og tredobbelte samt i Biere de Gardes. Det fælles træk for disse ølsorter er, at de er alkoholstærke med 6 til 10 procent alkoholvolumen, og at de ikke har en stor krop. Denne lettere krop fremkommer netop fordi man anvender kandis, som kun frembringer alkohol ved gæring uden direkte at give nogen smag.

Kilder 
 

Slik
Sukker
Calvin Jong-a-Pin

Calvin Jong-a-Pin (født 18. juli 1986 i Amsterdam) er en hollandsk fodboldspiller, der spiller hos kinesiske Shimizu S-Pulse. Her kom han til fra SC Heerenveen. Tidligere har han spillet i FC Volendam og har været på en lejekontrakt hos Vitesse.

Han har i sommeren 2011 prøvetrænet med Odense Boldklub.

Karriereforløb

Ungdomsår 
Jong-a-Pin spillede for Fortius og Zeeburgia i hans unge år.

FC Volendam

Vitesse (lån) 
Udlejet i sæsonen 2009-2010 til Vitesse.

Heerenveen 
I 2006 skrev Jong-a-Pin 5 årig kontrakt med SC Heerenveen. Han fik debut mod FC Groningen, som den yngste startende spiller i en alder af 19 år. I de første sæsonern var han backup for Kristian Bak Nielsen som venstre back. I 2007-08 sæsonen, var Jong-a-Pin fast mand efter salget af Nielsen til FC Midtjylland og spillede 23 kampe i Eredivisie. På baggrund af en imponerende sæson i 2007, blev han udtaget til den 18-mandstrup, som skulle deltage i OL i 2008 for Holland. Han spillede 3 kampe i turneringen. I 2009 blev Jong-a-Pin udlejet til Vitesse. Efter en imponerende sæson hos Vitesse, hvor han spillede 30 kampe og scorede 1 mål, vendte han tilbage til SC Heerenveen, som var blevet overbevist om, at de skulle satse på ham. Jong-a-Pin kom tilbage og spillede som startende venstre back i 2010-11 sæsonen og spillede 29 kampe for SC Heerenveen.

Privat 
Calvins forældre er fra Surinam med kinesiske rødder.

Landshold 

Calvin har endnu ikke optrådt for Hollands A landshold, men har indtil i dag spillet 10 kampe for landets U21 landshold. Han optrådte for U21 landsholdet i sæsonerne 2007-2008.

Eksterne henvisninger 

Fodboldspillere fra Holland
Fodboldspillere fra SC Heerenveen
Fodboldspillere fra FC Volendam
Personer fra Amsterdam
Grevinden på tredje

Grevinden på tredje er en dokumentar af Per Wennick fra 1996 om Erna Hamilton.

Dokumentaren blev første gang udsendt d. 16. oktober 1996.

Eksterne henvisninger 
 Tv-dokumentaren Grevinden på tredje på DR Bonanza

DR-programmer
Dokumentarserier fra Danmark
Bonanza
Danske tv-serier fra 1990'erne
Rand McNally

Rand McNally er en amerikansk udgiver af kort, atlaser, lærebøger og globuser til rejse- og referencebrug samt kommercielle og uddannelsesmæssige formål. Det udgiver også vejkort og ruteanvisninger online til forbrugere, samt erhvervsmæssig transport- og ruteprogrammer og kilometertalsdata. Selskabet har hovedkvarter i Chicago-forstaden Skokie med endnu et kontor i Irvine i Californien, og et distributionscenter i Richmond i Kentucky.

Eksterne henvisninger 
 Officiel hjemmeside 

Forlag fra USA
Etableret i 1856
Priest

Priest er en amerikansk overnaturlig actionfilm fra 2011 med Paul Bettany i hovedrollen.. Filmen, er instrueret af Scott Stewart, og er baseret på den koreanske tegneserie af samme navn. I en alternativ verden, har menneskeheden og vampyrer kæmpet krige i århundreder. Efter den sidste Vampyrkrig, bor veterankæmperen Priest (Bettany) i ubemærkethed med andre mennesker inde i en af Kirkens muromkransede byer. Da Priests niece (Lily Collins) bliver kidnappet af vampyrer, bryder præsten sine løfter for at jage dem ned. Han er ledsaget af niecens kæreste (Cam Gigandet), som er en ødemarksherif, og en tidligere krigerpræstinde (Maggie Q).

Filmen kom først i produktion i 2005, hvor Screen Gems købte manuskriptet af Cory Goodman. Filmen ændrede udgivelsesdatoer utallige gange gennem hele 2010 og 2011. Den blev især skubbet tilbage fra 2010 til 2011 for at konvertere filmen fra 2D til 3D. Den blev udgivet i USA og Canada på den 13. maj 2011.

Handling 

I århundreder har en krig eksisteret mellem mennesker og vampyrer. Denne konflikt har efterladt planetens overflade som en mørklagt ødemark, hvilket gør at man er ude af stand til at opretholde liv. Hele verden blev et teokrati under den katolske kirke, som har skabte befæstede byer og en elitegruppe af krigere for at beskytte menneskeheden mod vampyrer. Den elitegruppe blev døbt "Priests", mennesker velsignet af Gud, som var i stand til at dræbe vampyrer. Størstedelen af vampyrerne blev dræbt, mens resten blev placeret i reservater. Da krigen er forbi, frygter det religiøse lederskab, hvad de havde skabt, og opløser "Priests". Uden for byerne, lever mennesker fri fra den totalitære kontrol af Kirken.

En dag, bliver en ”Priest” kontaktet af Hicks, sheriffen i en nærliggende by, der hedder Augustine. Hicks fortæller ham, at hans bror Owen er, blevet dødeligt såret under et vampyr-angreb. Hans svigerinde og ex-kæreste Shannon er blevet dræbt, og ”Priest ”niece Lucy er blevet kidnappet. Hicks beder om ”Priest” assistance til at opspore Lucy.

Medvirkende 
 Paul Bettany som Priest
 Karl Urban som Black Hat
 Cam Gigandet som Hicks
 Maggie Q som Priestess
 Lily Collins som Lucy Pace
 Brad Dourif som Salesman
 Stephen Moyer som Owen Pace
 Christopher Plummer som Monsignor Orelas
 Alan Dale som Monsignor Chamberlain
 Mädchen Amick som Shannon Pace
 Jacob Hopkins som Boy
 Dave Florek som Crocker
 Joel Polinsky som Dr. Tomlin
 Josh Wingate som Familiar

Noter

Eksterne henvisninger 
 
Gyserfilm fra USA
Film baseret på tegneserier
Vampyrfilm
Religiøse Gyserfilm
Amerikanske film fra 2011
Film tilladt for børn over 15 år
Cecilie Hother

Cecilie Marina Hother Sørensen (født 22. oktober 1978 i Hjørring) er en dansk iværksætter, vejr- og tv-vært på TV 2 og TV 2 Fri. Hun har tidligere været vejrvært ved DR.

Opvækst 
Hother blev født i Hjørring og har fem ældre søskende. Hun voksede op flere forskellige steder i landet, da hendes forældres direktørstillinger og skilsmisse gjorde det nødvendigt. Hun nåede at gå på fem forskellige folkeskoler. I teenage-alderen boede hun hos faren i Randers, og moren i Silkeborg. Cecilie Hother blev student fra Øregård Gymnasium i Hellerup.

Efter gymnasiet læste Hother blandt andet psykologi i Caribien, arbejdede som producer, gik på Filmhøjskolen i Ebeltoft og gennemførte  Guldsmedeskolens grundforløb. En manglende læreplads gjorde, at hun ikke blev færdiguddannet guldsmed.

Tv

Vært 
I 2008 begyndte Cecilie Hother som vejrvært på TV 2 Vejret og Go' Morgen Danmark på TV 2. Efter fire år hos TV 2 skiftede hun i sommeren 2012 til DR, hvor hun sammen med Søren Jacobsen skulle lave Vores vejr på DR1. Det blev dog ikke til mere end otte måneder hos DR, inden hun vendte tilbage til TV 2's kanaler. Her skulle Hother fra 5. maj 2013 være med til at starte den nye kanal TV 2 Fri, hvor hun blev en af de bærende værter.

Andet 
I november 2010 vandt Cecilie Hother og Mads Vad den syvende sæson af underholdningsprogrammet Vild Med Dans.

Hun vandt i 2012 en runde af Vild Med Comedy foran Amalie Szigethy, Jeanette Ottesen og Anders Blichfeldt.

Iværksætteri 
Cecilie Hother lancerede i oktober 2012 sin egen smykkeserie med navnet "blaest" (blæst), som hun havde brugt 18 måneder på at designe og udvikle. Smykkerne bliver solgt fra hendes virksomhed Gaia Jewels, og i forbindelse med lanceringen blev det aftalt, at Hother ikke må bære sine egne smykker, når hun var på arbejde som tv-vært. Flere kollektioner er kommet til, og Gaia Jewels drives af Cecilie Hother, som også designer smykkerne. 

I februar 2016 afslørede Hother, at hun lider af sygdommen PCO, som øger mængden af testosteron i kroppen og har medført hirsutisme i mange år. Hun og en partner åbnede en privatklinik, som skulle hjælpe patienter med PCO og afhjælpe de gener, som den medfører. Partnerskabet endte med, at Cecilie Hother blev tvunget ud af firmaet og anlagde sag mod sin tidligere forretningspartner.

Privat 
Siden sommeren 2014 har Cecilie Hother dannet par med Thomas Gregers Honoré (f. 1969). De mødte hinanden i 2011 på en tur med Team Rynkeby fra Nordsjælland til Paris. I februar 2016 offentliggjorde Hother, at hun trods sin hormonsygdom var blevet gravid. I midten af juli fødte hun en pige. I efteråret 2017 blev Hother og Thomas Gregers Honoré forlovet, og året efter blev de gift.

I januar 2019 afslørede parret at skulle have en søn i juli, men 2. marts mistede parret deres ufødte barn. I 2020 fødte hun en dreng.

Referencer

Eksterne henvisninger 
 Cecilie Hothers officielle blog
 
 
 GAIA Jewels - Cecilie Hothers smykkefirma

Personer fra Hjørring
Tv-værter fra Danmark
Ansatte i DR
Ansatte ved TV 2
Iværksættere fra Danmark
Vindere af Vild med dans
Designere fra Danmark
Boksning under sommer-OL 1924

Boksning ved Sommer-OL 1924 blev afviklet i dagene 15. – 20. juni 1924 på Vélodrome d’Hiver i Paris. Der deltog 182 boksere fra 27 nationer, der boksede fordelt på de 8 klassiske vægtklasser. 

Fra Danmark deltog i alt 8 boksere; Hans Nielsen og C. Petersen, begge i letvægt, Harald Nielsen og A. Petersen, begge i weltervægt, C. Lindberg og Thyge Petersen i letsværvægt og Robert Larsen og Søren Petersen, begge i sværvægt. Hans Nielsen vandt guld, Thyge Petersen og Søren Petersen vandt sølv, og Danmark blev derved den tredjebedste nation ved den olympiske bokseturnering.

Medaljetagere 

{| class="wikitable"
| width="150px" bgcolor="" align="center"|Vægtklasse
| width="150px" bgcolor="gold" align="center"|Guld
| width="150px" bgcolor="silver" align="center"|Sølv
| width="150px" bgcolor="#cc9966" align="center"|Bronze
|- valign="top"
| Fluevægt
|  Fidel La Barba
|  James McKenzie
|  Raymond Fee
|- valign="top"
| Bantamvægt
|  William H. Smith
|  Salvatore Tripoli
|  Jean Ces
|- valign="top"
| Fjervægt
|  Jackie Fields
|  Joseph Salas
|  Pedro Quartucci
|- valign="top"
| Letvægt
|  Hans Nielsen
|  Alfredo Copello
|  Frederick Boylstein
|- valign="top"
| Weltervægt
|  Jean DeLarge
|  Héctor Méndez
|  Douglas Lewis
|- valign="top"
| Mellemvægt
|  Harry Mallin
|  John Elliott
|  Joseph Jules Beecken
|- valign="top"
| Letsværvægt
|  Harry Mitchell
|  Thyge Petersen
|  Sverre Sørsdal
|- valign="top"
| Sværvægt
|  Otto von Porat
|  Søren Petersen
|  Alfredo Porzio
|}

Danske deltagere 
{| class="wikitable"
| width="150px" bgcolor="" align="center"|Vægtklasse
| width="170px" bgcolor="red" align="center"|Navn
|- valign="top"
| Fluevægt
| Ingen dansk deltagere
|- valign="top"
| Bantamvægt
| Ingen dansk deltagere
|- valign="top"
| Fjervægt
| Ingen dansk deltagere
|- valign="top"
| Letvægt
|Hans Nielsen Charles Petersen 1/8 finale
|- valign="top"
| Weltervægt
|Andreas Petersen 1/8 finaleHarald Nielsen 1/16 finale
|- valign="top"
| Mellemvægt
| Ingen dansk deltagere
|- valign="top"
| Letsværvægt
| Thyge Petersen Carl Lindberg 1/8 finale
|- valign="top"
| Sværvægt
| Søren Petersen Robert Larsen 1/4 finale
|}

Deltagere fra land

Medaljer efter land

Kilde 
 Den officielle OL-rapport fra Paris 1924

1924
Sommer-OL 1924
Boksning i 1924
Boksning i Frankrig
Felix Sturm

Felix Sturm (født 31. januar 1979 i som Adnan Ćatić) er en tysk bokser og nuværende WBA mellemvægt-verdensmester af bosniske afstamning. Sturm er født og opvokset i Leverkusen i Tyskland, men begge hans forældre var indvandrere fra Mostar i Bosnien-Hercegovina.

Professionelle Karriere 
Den 27. januar 2001 havde Sturm sin debut som professionel bokser mod Antonio Ribeiro fra Angola. Seks måneder tidligere havde han kvalificeret sig til OL i Sydney, men tabte sin kamp til fremtidige mellemvægtmester Jermain Taylor.

Efter 16 succesfulde kampe, vandt Sturm den WBO Inter-Continental mellemvægt-titl den 10. maj 2003. Den 13. september 2003, erstattede han den skadede Bert Schenk i en WBO-titel kamp mod argentinske Hector Javier Velazco og vandt kampen. Sturm forsvarede titlen mod Rubén Varón Fernandez fra Spanien.

Den 5. juni 2004 i Las Vegas, mødte Sturm Oscar De La Hoya i et forsvar af sit WBO verdensmester i mellemvægt mesterskab. Alle tre dommere scorede kampen 115-113 til De La Hoya, mens Harold Lederman scorede kampen 115-113 til Sturm. Compubox regnede Sturm til at have ramt med 234 af 541 slag, mens De La Hoya, havde ramt 188 ud af 792. Sturm protesterede mod afgørelsen med Nevada Athletic Kommissionen til ingen nytte.

Den 11. marts 2006, besejrede Storm Maselino Masoe for den "almindelige" WBA mellemvægttitel ved en enstemmig afgørelse. Storm mistede derefter sin titel mod den tidligere mester Javier Castillejo ved TKO den 15. juli 2006, men vandt den tilbage den 28. april 2007 ved en tolv omgangs enstemmig afgørelse i Oberhausen.
Sturm blev en tre gange verdensmester efter at have vundet over Castillejo i omkamp.

Den 2. november i 2008, beholdte Sturm sin WBA-mellemvægttitel via enstemmig afgørelse (118-110, 118-110 og 119-109) over Sebastian Sylvester. Han steg til 31-2, med en uafgjort, mens Sylvester faldt til 31-3.
Den 11. juli 2009 forsvarede han sin titel mod Khoren Gevor i Nuerburg i Tyskland i 12 omgang.

Efter mere end et års inaktivitet kom Sturm tilbage for at forsvare sin WBA-titel mod Giovanni Lorenzo, hvor vinderen blev WBA-Supermesteren. Sturm besejrede Lorenzo ved en tolv-omgangs enstemmig afgørelese med dommerne, der tildelte ham 117-111 to gange, og 118-111 på scorecards. 
Den 25. juni 2011 forsvarede han sin titel mod Matthew Macklin, hvor han blev tvunget til at komme tilbage efter Macklin havde vist sig imponerende i løbet af de tidligere omgange. Han vandt kampen med en Split deicision. Beslutningen blev stærkt kontroversiel, hvor tyske aviser betegnede afgørelsen som en farce, mens Jean-Marcel Nartz, et medlem af Den Europæiske Boxing Association, kaldte afgøelsen en skændsel for tysk boksning og fortsatte med at sige det var et justitsmord. Tysk TV havde også Macklin som vinder af kampen med fire omgange.

Privatliv 
Han er gift med en kvinde ved navn Jasmina. De har sammen en søn ved navn Mahir, der blev født den 24. oktober 2009.

Eksterne henvisninger 
 Felix Sturm's Officielle Hjemmeside 
 News and Pictures of Felix Sturm 

Boksere fra Tyskland
Muslimer fra Tyskland
Personer fra Leverkusen
Dave Mattacks

Dave Mattacks (født David James Mattacks,(13. marts 1948 i Middlesex England) er en engelsk rocktrommeslager.

Dave Mattacks er nok bedst kendt for sit virke i gruppen Fairport Convention (fra 1969-1972, 1973-1975 og 1985-1997). Han startede oprindeligt som jazztrommeslager, men skiftede kurs med denne gruppe i 1969.

Han har spillet som Chris Rea's faste trommeslager i en periode i 1980'erne, og har været studiemusiker for et utal af kunstnere, bl.a. George Harrison, Paul McCartney, Elton John, og Brian Eno

Eksterne henvisninger 
 dmattacks.co.uk 
 Biografi på allmusic.com

Trommeslagere fra Storbritannien
Ulrik Hoff

Ulrik Hoff (født 15. maj 1938 på Frederiksberg) er en dansk kunstmaler især kendt for sine landskabsmalerier. Han er søn af arkitekt Povl Ernst Hoff.

Uddannelse
Ulrik Hoff er uddannet fra Det Kongelige Danske Kunstakademi fra 1960 til 1966, hvor han studerede under professorerne Søren Hjorth Nielsen og Palle Nielsen. Inden da var Hoff elev hos Kaj Mottlau 1959-60.

Karriere
Hoff debuterede på Charlottenborg Forårsudstilling i 1968.
Hans malerier er næsten udelukkende inspireret af det danske landskab. Et tilbagevendende motiv er det varierede Nordsjællandske landskab omkring Arresø og Tibirke og som kontrast Sønderjyllands flade marsk. I 2002 blev Hoff mere alment kendt da Prins Joachim inviterede ham til at udstille sine værker på Schachenborg Slotskro. Forhenværende statsminister Anders Fogh Rasmussen bestilte et Ulrik Hoff-maleri til sin 50 års fødselsdag.

Han er fast udstiller hos Galleri Knud Grothe i Charlottenlund siden starten af 1990'erne.

Ulrik Hoff er repræsenteret hos Statens Kunstfond og på Statens Museum for Kunst. Han har modtaget Wilstrups Legat 1966, Ole Haslunds Legat 1967, Ebba Celinders Legat 1967-69 og Suhrs Legat 1970. 
Hoff modtog Nordea Danmark Fondens Kunstpris i 2005, Dansk Kunst Hæderslegat i 2008 og FOF Gentofte Prisen i 2008. I 2011 blev han udnævnt til årets kunstner i Gentofte Kommune. I 2011 var der premiere på en dokumentarfilm om Hoff.

Malerskole
Ulrik Hoff underviste i 35 år i tilknytning til FOF. I mange år havde han sin egen tegne- og maleskole på Enighedsvej i Charlottenlund og skolen betragtes som et vigtigt skridt i forberedelsen til optagelse på Danmarks design-, arkitektur- og kunstuddannelser. Siden 2002 er skolen videreført af hans datter, Charlotte.

Elever
Helle Rask Crawford
Frank Gravesen

Privat

Hoff er født og opvokset i Charlottenlund, hvor han forsat er bosat.

Referencer

Eksterne henvisninger
Hjemmeside 
Årets kunstner i Gentofte
Video: Nordsjællands Lys
Ulrik Hoff bøger
Ulrik Hoff fylder 75
Video: Ulrik Hoff udstiller på Schackenborg Slotskro
Galleri Knud Grothe
Fernisering: 79-årige Ulrik Hoff udstiller I Tisvilde 

Malere fra Danmark
Landskabsmalere
Personer fra Frederiksberg
Modtagere af Ole Haslunds Kunstnerfonds legat
Cynognathus

Cynognathus var en meter lange rovdyr for tidlig til Middle Trias. Det var en af de mere pattedyr -lignende af "pattedyr-lignende krybdyr", et medlem af en gruppe kaldet Eucynodontia. Den slægten Cynognathus havde en næsten verdensomspændende distribution. Fossiler hidtil blevet inddrevet fra Sydafrika, Sydamerika, Kina og Antarktis. 

Pattedyrlignende krybdyr
Uddøde dyr
Jan Gruter

Jan Gruter, latin Gruterus (født 3. december 1560 i Antwerpen, død 20. september 1627 i Berhelden ved Heidelberg) var en flamsk filolog og epigrafist. 

Da hans Fader i 1567 var medunderskriver af protesten imod Filip II’s tyranniske færd i Nederlandene, måtte Gruter, hvis egl. navn var Gruytère, med sine forældre, for at undgå Spaniernes hævn, flygte til England, hans moders hjemland. Han studerede især sprog og historie, først i Cambridge, siden i Leyden, da byen var blevet fri for fremmedherredømmet, og besøgte siden andre Universitetsbyer, i fl. af hvilke han optrådte som
Lærer. I 1589 kaldtes han af Christian 1. af Sachsen til Professor i historie ved Universitet i Wittenberg; men da denne fyrste var død, og man forlangte af Gruter, at han skulde underskrive konkordieformelen, måtte han i 1592, da han nægtede dette, opgive sin Stilling. 

Men samme år kaldtes han til Heidelberg som professor i historie; I 1602 blev han tillige bibliotekar. I Heidelberg udgav han 1602—03 efter opfordring af Jos. Scaliger og med denne som medarbejder sit hovedværk Inscriptiones antiquæ totius orbis romani (2 Bd), et for sin tid fortrinligt værk, der bl.a. udgaves på ny i 1707 af Grävius i Amsterdam (4 Bd). Da Tilly i Trediveårskrigen indtog Heidelberg i 1622, berøvede Sejrherrerne Gruter hans udmærkede Privatbibliotek, og måtte han flygte fra byen. Gruter blev forfatter til mange skrifter og afhandlinger, af hvilke der foruden nysnævnte epigrafiske værk bør omtale hans Florilegium ethico politicum (1610), en samling ordsprog og tankesprog fra forskellige sprog.

Eksterne henvisninger 

Filologer fra Nederlandene
Klassiske filologer
No Line on the Horizon

No Line On the Horizon er et album af og med U2. Det er gruppens tolvte album, udsendt i 2009.

Sporliste 
 Musik af U2, tekst af Bono og the Edge.
 "No Line on the Horizon" – 4:12
 "Magnificent" – 5:24
 "Moment of Surrender" – 7:24
 "Unknow Caller" – 6:03
 "I'll Go Crazy If I Don't Go Crazy Tonight" – 4:14
 "Get on Your Boots" – 3:25
 "Stand Up Comedy" – 3:50
 "FEZ-Being Born" – 5:17
 "White as Snow" – 4:41
 "Breathe" – 5:00
 "Cedars of Lebanon" – 4:16

Ekstranumre 
 "No Line on the Horizon 2" var et ekstranummer på cd'en i Australien og en b-side til singlen Get On Your Boots.

U2-album
Album fra 2009
Viggo Brandt

Viggo Brandt (født 21. januar 1882 i København, død 26. november 1959 sammesteds) var en dansk maler.

Brandt var især en naturalistisk maler med respekt for det danske landskabs- og interiørmaleri. Han var en anerkendt og afholdt underviser i tegning og maleri. 

Han er begravet på Sorgenfri Kirkegård.

Ekstern henvisning

Eksterne henvisninger 
 

Malere fra Danmark
Personer fra København
Danskere i 1900-tallet